paragraph_text: Objavio je 10 knjiga ili samostalnih publikacija te preko 60 znanstvenih i stručnih članaka u domaćim te nekim inozemnim (Njemačka, Nizozemska, Italija, Kanada, Slovenija, Makedonija, Španjolska) pravnim časopisima. Radovi se, osim na temeljne kaznenoprocesne teme, odnose na prava čovjeka i uređenje kaznenog postupka, pravo o činjenicama i njihovom utvrđivanju u kaznenom postupku, poredbeno kazneno procesno pravo, pravosudno statusno pravo, međunarodno kazneno pravo i materijalno kazneno pravo.V ažnije knjige: Neposredni i posredni dokazi u krivičnom postupku (1982.), Kompjuterski kriminalitet (1992.), Engleski kazneni postupak (1995.), Međunarodni sud za ratne zločine na području bivše Jugoslavije (1995), Zakon o kaznenom postupku (1998., 1999., 2000., 2002., 2003.); Kazneno procesno pravo, prva knjiga: Institucije (2000., 2003.).